IGRE INVICTUS 2022.
Snimanje u tijeku.
Na stadionu, koji je očito novoizgrađen,
održat će se ceremonija otvorenja i zatvaranja.
Čujem da se zdanje priprema.
-I da lijepo napreduje. -Da, tako je.
A svirat će i Kaiser Chiefs.
Održat ćemo i razgovor s britanskim timom prije Igara.
Iznenadit će se. Možete im poželjeti sreću.
Nadam se da ne očekuju nekoga drugoga.
-Pa, ustvari… -Iznenađenje! „Tko je…”
„Očekivali smo Justina Biebera.”
Odlično! Veselim se. Bit će lijepo vidjeti vas.
Iduće važno pitanje je hoće li natjecatelji biti spremni
za ono što ih očekuje u Haagu za nekoliko tjedana.
Samo bez pritiska.
Da, veselim se idućem izvješću.
SRCE INVICTUSA
-Kreni! -Bravo!
Slušajte, u ovoj momčadi nema zvijezda.
Ako netko misli da je bolji od ostatka momčadi,
neka se obrati Jayne. Ona je glavna.
Četiri, pet… Još samo pet!
-Što te danas čeka? -Streličarstvo, veslanje, plivanje.
Brže!
Hajde! Možeš ti i bolje!
Samo polako, imaš vremena.
Napni. Naciljaj.
Isuse.
Kamo je otišla?
Uspori i diši.
Jer na Igrama će biti napeto.
UK JUG WALESA
Ako možemo upotrijebiti što smo radili prošli tjedan,
bilo bi to sjajno. Timski rad sjajno napreduje.
Nadam se da ćemo to iskoristiti u igri s Leicester Tigersima.
U redu, dečki! Budite mi dobro pa se vidimo za vikend.
-Čuvajte se! Bok! Hvala, Tome. -Bok!
-Hvala ti, stari. Bok! -Bok!
Danas sam na jugoistoku Španjolske
i tražim kuću u divnom priobalnom gradiću Mojácaru.
NEKOLIKO TJEDANA PRIJE NATJECANJA
TRENER JENKS SE KOD KUĆE SRUŠIO I PRONAŠLA GA JE SUPRUGA JAYNE
PRETRPIO JE JAK SRČANI UDAR
Sve mi je u magli.
Jayne me nazvala kad se to dogodilo.
Jenks je prestao disati i srce mu je stalo.
Oživljavala ga je 28 minuta ili tako nekako.
Brže, momci! Prenesite je preko linije!
Preko linije!
Hajde, Dave! Hajde, Lisa!
JENKS JE NA INTENZIVNOJ NJEZI, A MOMČAD JE OSTALA BEZ GLAVNOG TRENERA
Tome!
Odlično!
Igramo bez Jenksa i snalazimo se.
-Ali lopta je ondje… -Moramo nastaviti.
-Jenks bi… -Samo razgovaramo o tome.
Zviždaljka se oglasila, ali ti si nastavio.
Jenks me zbog toga znao kazniti.
Sedam sekundi.
KANADA NOVA ŠKOTSKA
Uđi.
-Hoćemo li ti postaviti stolac? -Da.
Ondje, iza psa.
Osamsto se ljudi prijavilo za Invictus.
A odabrali su 32.
Zašto mene?
DARRELL LING KANADSKI TIM
Ne znam.
Puno si toga proživio, ali još nije gotovo.
Ne, nije gotovo.
Katkad imaš takav dan da se samo poželiš sakriti.
Da.
Na stadionu je 2 - 10 tisuća ljudi. Morate komunicirati.
Na Igrama bi moglo biti puno više ljudi.
Imat ćemo po četvero po meti.
Ali danas treniramo s dvoje po meti.
Zbog boravka u vojsci i traume koju sam doživio
bojim se kako bih mogao reagirati u gomili.
Ne želim nikoga u svom prostoru.
Ali ako se nešto dogodi, moram naći način kako da se izvučem.
Hej, Darrelle.
Pogledaj si tenisice.
Preblizu su mi.
Da, primijetila sam.
Navru mi sjećanja.
I katkad ne znam gdje sam.
U redu, uzmite opremu. Stanite u red.
Svoje bih probleme uvijek ublažio s pomoću boce.
A kad sam se odrekao boce,
nisam znao da imam vještine, recimo u sportu.
Jedina vještina za koju sam znao bila je boca u ruci.
I znao sam kako je koristiti.
Znam da će biti teških trenutaka,
ali nadam se da ću sudjelovati na Invictusovim igrama.
OSAM TJEDANA DO IGARA
SAD VIRGINIA
Jesi li ustala?
Ne možeš staviti leću? Nemoj biti kao svoj tata.
Kad bi ispala, ja sam je stavio u usta i oblizao
pa sam je vratio u oko.
Zato ti kažem da ne budeš kao svoj tata.
-Inače nije tako teško. -Hajde, možeš ti to.
Uspjela si! To!
Vidiš li? Koliko prstiju pokazujem?
Moj Bože!
Moram na trening. Volim te!
Preko cijelog trupa. Promijenite gornju ruku.
-Svaki dan mijenja vježbe. -Dobro istegnite prsa!
Možeš stati ovdje. Bit ćeš dobro. Neću te odalamiti.
Ne piješ. Hidratiziraj se!
Ispala mi je.
Jednoruki strijelac. To sam ja.
Visok, taman i zgodan, s jednom rukom.
Trebaš li pomoć?
Trebam li? Ma znaš…
Sviđa mi se friteza na vrući zrak. Posudit ću je kad tebi dosadi.
Volim kad su rumeni. Ne volim blijede.
Ali ne želim da su kao ja.
Ne kao ti? Justinova ti se boja više sviđa?
Da, može tako.
Kamo ideš, Gabe?
Na igre Invictus.
Princ Harry ih organizira svake dvije godine.
Sudjelujem u streličarstvu, plivanju i veslanju.
U redu.
Imam sve što mi srce želi.
Bilo je ukusno! Sit sam.
1. svibnja? Moja obljetnica!
Tvoja obljetnica, da!
-Bit ćemo svi zajedno. -Vidi ti to! Što reći?
Što si radio kad si saznao da sam doživio nesreću?
Nazvali su, a ona je mislila da se šale.
Ponovili su to isto pa je pitala tko zove.
Počela je plakati i rekla mi je da njezin…
-Zaplakat ćeš? -Zaplakat ću! Bože.
Rekla je da si doživio nesreću.
Da si umro, ali da su te oživjeli.
I odvezli smo se k tebi.
Vidio sam te i pomislio da će se Bog za tebe pobrinuti.
I počeo sam se moliti za tebe.
Bilo je teško dok sam odrastao,
ali uvijek kažem da sve što sam proživio
pripremalo me je za to što me čekalo.
Cijela ta priprema za Invictus je teška.
Posvećujem se tom jednom dijelu tijela, ali što je s ostatkom?
Navru ti sve stare uspomene
i sjetiš se svih teškoća
jer bol je tolika da se samo njome možeš baviti.
Prave traume, neke stvari koje su mi se dogodile…
Nemam kontrolu nad životom, kao da sam usred oluje.
Uvijek sam mislio kako sam u srcu uragana.
Oduvijek je tu bio uragan.
Nikad prije to nisam izrekao.
UKRAJINA KIJEV
U Voronješkoj oblasti pokraj ukrajinske granice
nalazi se baza naoružanih čečensko-ruskih vojnika.
Konvoj dug 3,5 km kreće se iz Rusije prema kontrolnim točkama.
Tako dakle.
Dobro da nisam puno potrošila na civilnu odjeću.
Ljudi su na rubu i napeto iščekuju
što će se dogoditi u idućim satima i danima.
Ruske se jedinice s tenkovima okupljaju istočno od granice.
Stanovnici su sve zabrinutiji.
Ukrajinci koji to mogu, žure na zapad tražeći azil.
Deseci tisuća ljudi već su prešli u pet drugih zemalja…
Obojala si se i ovdje, po čelu.
To je trendovski madež.
Baš lijepo.
To je to!
Idemo!
U tom tužnom besmislu
prolivenom preko konačnog raskrižja, duša lako potone.
Za prozračna posljednjeg dana zime,
nakon što se snijeg otopi, ugledamo krvavi kaos.
Puni raspon tragedije sada je ogoljen.
Slijedit ću tu cestu života do tog raskrižja još ovaj put.
Udahnut ću taj miris, zatvoriti oči i osjetiti one
koji su već prošli kroz taj prolaz do samog ruba ponora.
Primljen je zahtjev predsjednika Vladimira Putina
za aktivaciju ruskih oružanih snaga izvan teritorija Ruske Federacije.
Kamo da idem? Moj sin je na poslu. Kamo da bježim?
Vlak za Mariupolj polazi za deset minuta.
Ruske snage večeras su napale glavni ukrajinski grad Kijev.
Napad je počeo prije zore bombardiranjem i raketiranjem,
a zatim su krenuli i vojnici na tenkovima.
Ukrajinske vlasti kažu da je ruska paravojska
sad već na rubovima grada.
Odatle…
Ruski predsjednik Putin objavio je početak vojne operacije protiv Ukrajine.
Naš će nam inozemni izvjestitelj reći više.
Ruska su vozila prešla ukrajinsku granicu.
Izvršeni su raketni napadi i bombardiranja.
Ovdje, u glavnom gradu Kijevu tijekom noći smo čuli brojne eksplozije.
A nedavno su se oglasile i sirene…
Rusija je napala Ukrajinu uz silnu demonstraciju moći,
vrativši tako rat u Europu.
Napadi su diljem svijeta najstrože osuđeni.
UK NOTHINGHAMSHIRE
ČETIRI TJEDNA DO IGARA
HARVEY TOMOV SIN
-Tata je odličan u tome. -Je li?
Jasno mi je zašto je kapetan.
Stvarno? Što misliš zašto je kapetan?
-Jer je jako brz i hitar. -Naprijed, UK!
I sve to.
Harveyju je drago što sam kapetan.
Ali bez Jenksa je pritisak samo puno veći.
Idemo, UK!
BRITANSKA MOMČAD IGRA PRVU UTAKMICU BEZ TRENERA JENKSA
Tako je. Hvala. Hajde, idemo.
Mislim da ćemo pobijediti.
S velikom razlikom.
Postupno se uživiš u tu ulogu.
Dok dođemo do Igara,
volio bih na ovaj način steći više samopouzdanja.
Ostani ondje!
Opustite se!
O, ne.
-Idi na njega! -Tome!
Tome!
Odlično, dečki!
Moj tata je zabio koš.
Odmah nasrni!
Dave, pogledaj gore! Tome!
Momci, ne čujem vas! Morate međusobno komunicirati!
Razgovarajte jedni s drugima!
Idemo, UK!
LEICHESTER 16 - 11 INVICTUS
Idite na njih!
Nasrćite odmah! Ne dajte im vremena!
Leife!
Tako je! Zamjena!
Potrudi se!
Pogledaj desno, Joe!
Komunicirajte!
Russ! Kel!
Tako je, Dane. Zapni!
Tome!
O, zaboga.
LEICHESTER TIGERS 28 - 19 INVICTUSOV TIM
Kako ćeš ovo objasniti prijateljima, Harvey?
Nemam pojma.
Treba nam više mirnoće s loptom.
Zadnje dvije minute…
I dalje mislim da imamo problem s komunikacijom.
-Ne govorite dovoljno. -Tihi ste.
A sad prelazimo na trkalište.
Kategoriju IT7 čeka utrka na 200 metara.
Priprema!
Oh, pao je! Pao je i još je dolje.
Gađa… Bio je tako blizu!
Danas je jedan od onih dana kad lopta ne sluša.
Znam kako je teško
i koliko su se neki od tih ljudi namučili.
Naprave korak naprijed i tri nazad.
Promašuje metu.
Ali što duže budu ustrajni,
mnogi se pojedinci izvuku iz te jame u kojoj su zapeli.
Više se ne zamaraju prošlosti. Misle na budućnost.
Učinak koji to na pojedinca ima širi se dalje,
na obitelj i na zajednicu.
I to nastojimo postići.
Ovdje vidimo kakav je duh Invictusovih igara!
Bodri suparnicu da dotakne rub!
I prelazi preko cilja! Nevjerojatno!
Odbio je predati se.
Prije Igara želim posjetiti svoju kuću iz djetinjstva,
još jedanput, kako bih se prisjetio prošlosti,
kako bih se pripremio i promijenio svoju budućnost.
SAD TEKSAS
Toliko sam vremena provodio na ovim ulicama.
Dok sam bio mali, četvrt je bila sigurna.
Znaš pravila, znaš kako što ide.
Više sam se bojao biti u kući
jer ondje se uvijek nešto događalo.
Ovdje sam odrastao.
To su naši stari kreveti.
Bili su u garaži. Bacili su ih neki dan.
To su naši kreveti.
Imao sam 11 ili 12 godina…
Mama je hodala s tim tipom godinama.
Sjećam se kako je vikao na mene i brata
da odemo spavati, da moramo u krevet.
I mislim da smo ja i brat nastavili razgovarati.
Izašao je iz mamine sobe i rekao da će me istući.
I govorio je što će sve učiniti.
Rekao je da se smirim jer će me ugušiti.
Ja sam rekao da neće to učiniti i počeo me gušiti.
Stavio mi je obje ruke na vrat, opirao sam se,
a brat je sjedio na krevetu i gledao.
Ovdje je bio krevet. Ležao sam ovako.
James je bio ovdje i gušio me.
Konačno me pustio, istrčao iz kuće i sjeo u auto.
Vidio sam mamu kako je istrčala iz sobe i krenula za njim.
A ja sam plakao i dolazio k sebi.
Promatrao sam sve to i u mozak mi se usjeklo:
„U redu, shvaćam.
Ni za što ti se neću obratiti. Sâm sam.”
A sjećaš se kako su me tu u hodniku
ona i Chris držali i palili šibice kako bi me opekli…
Da. Uh!
Ovdje su me cijelo vrijeme mlatili. Čovječe!
Nikoga ne branim, ali znam da je mama bila mlada.
I često je djetinjasta, a Gabe je bio…
-Gabe. -Bio je Gabe.
Stalno je upadao u nevolje.
Ne opravdavam njezine reakcije jer to je bilo zlostavljanje.
Da, bilo je to zlostavljanje. Sve su nas ovdje tukli. Sve!
Kad su došli novačitelji… Nisam znao ništa o vojsci.
Ali nisam htio ostati ovdje.
Pridružio sam se mornarici u svibnju 2004., odmah nakon mature.
Pitali su me što želim raditi, a ja sam pitao tko će najprije otići.
Svaki put kad sam htio nešto učiniti,
mama bi mi zabranila. Govorila je svima da sam problematičan.
I to utječe na mene još danas.
Ako nešto ne uspije, pokušam nešto drugo.
Stalno pokušavam, ne prestajem.
Svatko proživi nešto teško.
Ja mislim kako iz toga učim.
Nije me ubilo, ni slomilo. Oporavio sam se čak i od onog što me ozlijedilo.
Svugdje sam bio i vidio ljude koji bez pomoći ništa ne mogu.
I da nisam proživio ovo,
ne bih razumio ljude koji plaču,
ili one koji su doživjeli seksualnu traumu.
Da nisam ovo proživio,
ne bih znao kako je proživjeti ta sranja.
Ljudi to ni ne znaju. To što se ovdje događa…
Što se sve događa i kako na vas utječe…
Godinama sam sanjao
da mi je svrha vratiti se i pomoći ovim ljudima.
Dugo sam se borio.
A zašto?
Čovječe!
Moja kći zna neke stvari koje su mi se dogodile.
Ali ne zna za seksualne napade.
Ne zna za doista traumatične događaje.
Ne želim joj reći sve preteške detalje.
U petom razredu, morali smo napisati sastav
o tome što želimo biti kad odrastemo. Živopisno se toga sjećam.
Napisao sam da želim biti bolji roditelj od svoje mame.
Samo to sam htio biti kad odrastem.
UK LONDON
Vratit ćemo se na Ukrajinu,
ali glavna nam je misao pružanje podrške.
Održat ćemo Zoom sastanak licem u lice, Oksana, Richard i ja,
čim budemo mogli i pružit ćemo podršku koliko možemo.
Pripremite se na to da je osiguranje na višem stupnju nego inače.
Ljudi u Haagu su bili odlični,
ali uključili su sve svoje kapacitete u organizaciju ovih igara.
Hoćemo li se povezati s Haagom?
Najvažnije je što sve ide po planu.
Ako sve prođe kako treba,
Zuiderpark će biti pun gledatelja i atmosfera će biti sjajna.
NIZOZEMSKA HAAG
U dobroj smo formi i veselimo se ugostiti timove idući tjedan.
Haag su preplavile žuta i crna boja.
Područje za natjecatelje.
Ovo je ulaz kroz koji ćete ući.
Na stadionu će biti šatori za zagrijavanje.
Ondje su sportski tereni…
Jako smo uzbuđeni što se za nekoliko tjedana vidimo uživo.
Stavite piće hladiti. Dolazimo!
Hoćemo.
UK JUG WALESA
UN-ovo Vijeće sigurnosti je izglasalo rezoluciju
kojom traži prekid ruskog napada na Ukrajinu.
Nažalost, nisam ondje s njima jer sam umro.
Jednostavno je tako. Ne mogu to prikriti ni ublažiti.
Bio sam mrtav 27 minuta.
I da nije bilo moje žene, ne bih vam sada ovo govorio.
Da.
I sve su to gluposti o svjetlu na kraju tunela.
Tko još vidi svjetlo na kraju tunela?
Nije bilo ničega ondje kad sam ja bio tamo.
Bilo je samo crnilo.
Bilo bi lijepo biti ondje uz njih,
pomoći im i još ih malo usmjeriti.
Ali život je takav.
Ili nije, ovisi.
Neću reći da mi je ovo najbolja momčad dosad.
Međutim, zbog osobne povezanosti i truda koji u igru unose…
Cijelo su vrijeme davali 120% od sebe.
-Ne možeš dati 120%. -Ako to postoji…
-Možeš dati samo 100%. -Dobro.
JINX
-Jesi li dobro, Thomase? -Nije loše. A ti?
Jedva se držim koliko je stresno i naporno ležati u krevetu.
Kako tebi ide? Ima li problema?
Ne. Hoću reći…
Svi žele da se ti i Jayne vratite, ali…
Hvala što si uskočio kao kapetan. Zahtjevnije je to od prijateljske igre.
Ovo je paraolimpijska razina.
Hvala ti.
Zabrinjava li te što u vezi sa sudjelovanjem na igrama?
Jer odlično obavljaš posao posrednika
i nadam se da do igara neće biti stresnijih situacija.
Samo ako ti dođeš.
-Može. -Da.
Budi snažan. Hvala, stari.
Hvala ti.
-Čuvaj se. -Hvala. Bok!
Bok.
JUŽNA KOREJA SEUL
NA HYEONGYOON JUŽNOKOREJSKI TIM
Idem na tehničko Sveučilište Chuhng-Ang.
Razvijaju nove protetske ruke osjetljive na dodir i temperaturu.
Pitali su me želim li sudjelovati.
Zbog toga što sudjelujem u prvim korejskim igrama Invictus
putem sporta sam upoznao puno ljudi i postao sam optimističniji.
Provjerimo prvo teku li impulsi ispravno.
Optimističniji sam, ali ne samo psihički. I fizičko mi je zdravlje bolje.
Mislim da sport jako pozitivno utječe na ta dva aspekta.
Spusti jaje i razbij ga protetskom rukom.
I reci: „Nema granica! Naprijed, korejski time!”
Naprijed, korejski time!
Nema granica!
Ne! Čekaj!
Kad kažem: „Sad!” Kad dam znak.
Dobro, sad možeš početi.
Nema granica! Naprijed, korejski time!
ŠKOLSKA ZONA
Odgajam malu kćer.
Prijeđimo. Zdravo…
Narin, možeš li ovo isključiti, molim te?
Dok je bila mlađa, nije puno pitala za moje ruke.
Ali kad je vidjela roditelje svojih prijatelja, pitala je:
„Hoće li ti ruke narasti?”
Moj je cilj živjeti tako da me se ne treba stidjeti.
Bojim se da bi ju mogli maltretirati ili isključiti.
Nadam se da će joj ove Igre pružiti priliku
da otvoreno o meni govori.
Da, tako je!
DANSKA VEJEN
Posljednja etapa programa zna biti teška.
No, dečki…
Spremni?
Svome bih timu najviše poželio
da shvate da nisu u istome stanju u kakvom su prije bili.
Držat ćemo se ove ceste.
Posve je ravna.
PTSP je dio mog života.
Ali većinu dana uspijevam se s time nositi.
Ali ima dana kad me shrvaju loša sjećanja.
Nije riječ samo o jednom danu,
nego o dva, tri ili četiri dana uzastopce.
U početku cure nisu mogle biti kod mene više od sat ili dva.
Nekoliko sam puta morao nazvati njihovu mamu,
a njima sam morao izmisliti priču o tome kako je nešto iskrsnulo
pa tata mora otići.
A vidim si to i u očima.
Nasmiješen sam, ali iza tog osmijeha nema ničega.
Rado bih bio otac koji se igra s djecom, koji trčkara okolo i igra nogomet,
ili koji ih uči voziti bicikl.
Zdravo!
Bok, Havanna.
Bok, tata.
Što to imaš…
Još treniraš?
Da, još treniram.
-Sjećaš se da vozim bicikl? -Da.
Mama je rekla da učiš voziti bicikl. I ti i Antonia.
Zašto nosiš krunu, dušo?
Tata, to je zato što sam kraljevska princeza.
Bila si princeza?
Pogledaj.
-Jako je lijepa. -Lijepa je, dušo.
Dođi i pozdravi tatu pa ću ti pomoći s time.
Vidimo se, tata.
Vidimo se, dušice.
Bok!
Danas ćemo se osvrnuti na proteklo razdoblje
i kako je ono prošlo.
Ja sam se namučio više nego što sam očekivao.
Ali računam na potporu svih ovdje prisutnih,
kao i mojih prijatelja.
Kad se sjetim kakav je Kasper bio kad sam ga prvi put vidio na otoku
i kad vidim koliko si se promijenio…
Ne znam što si napravio, ali radi.
I to kako!
Hvala svima na iskrenosti.
Potpora koju jedni drugima pružate nevjerojatno je važna.
Jebeno je lako, kad si pod pritiskom,
iskaliti svoje frustracije na drugima.
Ali uz podršku rastete.
Jebeno sam ponosan na vas!
Strašno ste napredovali.
Prisutan sam.
Težak je to posao.
Ne znam što da radim.
Ali, Bože moj…
Možete se potapšati po leđima.
Jer ovo je ludo.
Zaključimo ovu večer borbenim pokličem.
Nadam se da još nisu sklonili hranu.
„Jedan, dva, tri… Idemo, Vikinzi!” Može?
Jedan, dva, tri… Idemo, Vikinzi!
DVA TJEDNA DO IGARA
Smijem li pitati kakvo je raspoloženje?
Nikakvo.
Ovo su bile zadnje pripreme i zadnja prilika da budete svi zajedno.
Lijepo je okupiti se još jedan zadnji put
iskoristiti sve alate i pripremiti se za pobjedu.
A kako se osjećate? Jeste li uzbuđeni ili nervozni?
Da, uzbuđeni smo i nervozni.
Jako smo se potrudili da dospijemo ovamo, ali imali smo fantastičan tim.
Tome, pratio sam te, dakako.
Ti si tip po mom ukusu.
Hoćeš li ići u teretanu i trenirati ruke prije Igara, ili ne?
Ne!
Ne trebam.
Slušaj, hvala što si toliko od sebe dao.
Činio si to svaki dan noseći uniformu.
I iz ovog ili onog razloga uniforme si se morao odreći.
Ali taj duh službe koji ti je u krvi, koji je nama u krvi,
on nikada ne napusti tijelo. Ondje je.
I dok budeš razbijao na terenu i nastojao osvojiti medalju,
ili se samo zabavljao, dok se obitelj na tebe nevjerojatno ponosi,
kad osjetiš stezanje u grlu
i pomisliš kako bi mogao zaplakati…
Tada jebeno zaplači, dobro?
Stvarno to mislim.
Čuvajte se, pazite na sebe. I pazite jedni na druge.
Daj da stanem iza Jenksa. Bit ću njegova kolica.
Da!
Dobro si ovo isplanirao.
-Ti ustani i glumi Jayneine noge. -Dobro.
Ti budi Jayneine noge!
Tako mi je drago da se Tom ne vidi na toj slici.
Nema ga!
Još malo i upišat ću se u gaće.
Tko mi je pritiskao mjehur?
Zadnji put! Jedan, dva, tri…
Borba!
Ovo je bilo čudno.
Još jedanput?
Pet minuta!
Kad čujemo melodiju, to znači da možemo početi.
Idemo! Dobro izgledate.
Tišina.
Odbrojavam. Tri, dva…
Želimo dobrodošlicu cijelome svijetu.
Želimo vam dobrodošlicu ovdje u Haagu.
Velik je to događaj. Sudjeluje mnogo ljudi i nacija.
Držimo raspoloženje na razini. Tim je pun entuzijazma.
I dalje planiramo popuniti cijelo gledalište.
Otvorenje je u subotu, 16. travnja.
Imamo oko 5000 mjesta
i planiramo fantastičnu priredbu
koja bi trebala zbližiti zajednicu Invictusa
jer to i jest najvažnije. Nadamo se da će svi moći prisustvovati
i da ćemo biti zajedno tijekom vikenda Igara.
Mislim da je junaštvo ranjenih vojnika i vojnikinja koji se vraćaju u borbu
najbolji primjer Invictusa i trajne službe.
Umrijeti za slobodu u Ukrajini nije apstraktan pojam.
Spremni smo to učiniti.
90% mog tima aktivni su vojnici, u različitim kapacitetima.
Vjerujem da postoji mogućnost
da će ukrajinski tim biti u aktivnoj službi
za vrijeme Igara u Haagu.
Imamo četiri do pet…
Bombardiraju. Ne znam čujete li.
Mislim da ćemo nakon dva tjedna znati točno…
Nisam u mogućnosti dalje razgovarati.
Moram se vratiti svojemu poslu. Javit ću vam se.
U redu. Sretno, Oksana. Čujemo se uskoro.
Da, čujemo se. Hvala.
UKRAJINA MARIUPOLJ
TAIRA RADI KAO DOBROVOLJKA U BOLNICI U BLIZINI CRTE BOJIŠNICE
NOSI KAMERU KAKO BI DOKUMENTIRALA SVOJ POSAO
Hajde!
Ovamo…
Što dalje?
Zapovjednik želi nešto reći.
Reci!
Naši su dečki pod paljbom koja dolazi s područja tvornice!
Shvaćam.
U aute!
Mrdnite dupe!
Hvala ti, brate.
Hajde!
Ulazim.
Isključi sirenu!
Nemoj da nas pogode.
Držim ga.
Stavi ga ovamo…
Podigni ga!
Noge!
Sve će biti dobro. Kako se zoveš?
Ja sam Taira.
Bit će jebeno!
Kako se osjećaš?
Normalno?
Hajde!
Jesu li ti već davali injekcije?
Vozite pažljivije.
Dobro je.
Polako! Još je prikopčan!
Dala sam mu 4 % deksametazona.
A sad na rendgen…
Jedan, dva…
Tri!
Sad je fino i udobno.
Složeni prijelom. Pogođen je u lijevu nogu.
Gadna rendgenska snimka!
Ovaj je očito teško ranjen. Pazite!
Nosila!
U redu, može.
Polako, polako! Sve je u redu.
Sve ćemo učiniti.
Budi jak, stari. Bit će dobro.
Dobro je, nije procurilo.
Izgleda da je ostao bez prsta.
Bez prsta? Nije to ništa strašno.
Događa se, sunašce.
Nije to važno.
Samo živi i diši.
-Hoću li preživjeti? -Nego!
Nemojte me skidati. Hladno je.
U redu, samo stavljam zavoj.
YULIIA „TAIRA” PAIEVSKA UKRAJINSKI TIM
Snimaš? Želim pozdraviti svoje najdraže.
Nadam se da će Ruska Federacija predati oružje
ili ću im ja pokazati.
Možemo snimati, ali ne mogu učitati snimku.
I treća je pogođena.
Napali su i treću bolnicu.
Uđi, molim te!
Ideja o slobodi oduvijek je živjela u meni.
Htjela sam štititi svoju domovinu,
očuvati naše dostojanstvo i ostati vjerna istini.
To su principi koji me vode kroz život više od svega.
Kamo idemo? Da tražimo smjernice?
Da.
Ljudi, kamo idemo?
Gdje su ranjenici?
-Otkuda su? -Otkuda?
Boli me!
Gdje te boli, sunašce?
Noge? Pazi joj na ruku!
Brzo, brzo!
Recite mi kamo…
Imaš ga?
Hajde! Pazi!
Više?
Da.
Samo ih je dvoje?
Da.
„Povijest pišu pobjednici.”
Ali da bismo bili pobjednici, sve mora odviti ispravno.
Ja živim samo za svoju obitelj.
Radim to što radim kako bih ih zaštitila,
kako bih zaštitila svoju kćer i kako bismo u budućnosti dostojanstveno živjeli.
Gdje je djevojčica?
Tu je djevojčica.
Žedna sam!
Što je, dušice?
Žedna sam!
Dat ćemo ti piti, srce.
Jako si dobra curica.
Gdje je voda?
Hiperventiliraj!
Maleni! Ostani sa mnom!
Vrati se!
Kvragu! Mrzim ovo!
Dečko je umro.
Djevojčica je i dalje loše,
ali ona možda preživi.
Zašto su se djeca našla u ovom kaosu?
Uključite svjetlo.
Baterijsku svjetiljku.
Jebemu!
Oprosti, ne još.
Čekaj! Skinut ću rukavice i sama to učiniti.
Vidi… Jedna.
Bok, dragi!
Vidimo se!
Naravno. Nećemo se opraštati.
Daj, bez opraštanja.
Idemo. Samo zatvori prozor.
Kamo idete?
Kamo? U Timbuktu!
Meni je svejedno, ali momci pitaju.
Tko?
Stražari.
Taira je na terenu!
Pusti je da prođe.
16. OŽUJKA 2022., TAIRU I NJEZINA VOZAČA ZAROBILI SU RUSKI VOJNICI
GUBI SE SVAKI KONTAKT S NJOM
Prijevod titlova: Ivana Galović